**Sveti Jakob (806m), Topol in Jetrbenk**

 **Sobota, 15. februar 2025**

Sveti Jakob je eden od najpopularnejših vzponov v okolici Ljubljane. Primeren je za začetnike in najmlajše pohodnike. Z vrha se v lepem vremenu razprostira pogled na Sorško polje, Ljubljansko kotlino, Karavanke, Julijske Alpe in na polhograjsko, zasavsko in notranjsko hribovje. Na vrhu pa stoji cerkev Sv. Jakoba, katera je bila zgrajena v 16. stoletju. Našo dejavnost podpira tudi MO Novo mesto.

|  |  |
| --- | --- |
| **ODHOD:** |  S parkirišča pri OŠ Bršljin ob 7. uri, od koder se bomo odpeljali mimo Ljubljane, proti Medvodam, točneje do kraja Legastje, kjer bomo pri gostilni začeli našo turo.  |
| **TURA:**  | Z Legastja se bomo po kolovozih, čez travnike, pa tudi po cesti in skozi zaselke v dobri uri povzpeli na Sv. Jakob. Po postanku se bomo v dobre pol ure hoda spustili do Jakoba, oziroma bolj znano Katarine nad Ljubljano. Tu si bomo privoščili daljši počitek za malico oziroma okrepčilo. Po postanku bomo sprva nadaljevali po cesti, nato pa bo sledil še zadnji krajši vzpon na Jeterbenk. Od tu nam bo preostal le še spust do Slavkovega doma na Golem Brdu. Za tokratno pot bomo potrebovali okoli 4 ure hoje. V tem času pa bo potrebno premagati okoli 350 višinskih metrov.  |
| **VGN:** | Trudimo se, da v naravi ne delamo škode (trganje rož, lomljenje vej…) in ne povzročamo hrupa. Odpadke odnesimo s sabo v dolino. |
| **POVRATEK:** | V Novo mesto se bomo vrnili v poznih popoldanskih urah. |
| **OPREMA:** | Potrebovali boste visoke pohodne čevlje in zimi primerna oblačila (vetrovko in bundo, kapo, gamaše, rokavice, rezervno perilo in nogavice. Priporočam tudi pohodne palice. |
| **HRANA:** | Hrano in predvsem pijačo imejte v glavnem s sabo. V gostilni na Katarini bo možno tudi kupiti kaj za pod zob in pijačo. |
| **CENA:**  | Mladi člani 10€, odrasli člani 15€ Mladi ne člani 15€ odrasli ne člani 20€ |
| **PRIJAVE:** | Najkasneje do četrtka 13. 2. 2025, oziroma do zasedenosti mest pri:* Mentoricah na šolah,
* Majdi na: 041 577 822 ali majda@tomas.si
 |
| **VODENJE** | Izlet bomo vodili vodniki PZS v Pohodniškem društvu Novo mesto, vodji pa bova Roman in Tine. |

Za Pohodniško društvo Novo mesto pripravil Roman Makše.

POJDIMO SKUPAJ VARNO V GORE.